### Beslutning

Sagens behandling udsat.

Endelig vedtagelse af forslag til Lokalplan 1090, Blandet boligområde ved [adresse] og [adresse] og tillæg nr. 31 til Kommuneplan 2017.

### Resumé

Lokalplanforslaget gælder for et område beliggende langs [adresse]. Lokalplanområdet er afgrænset af [adresse] mod vest, centerområdet [adresse] mod syd og et boligkvarter mod nord og øst. Lokalplanlægningen sker sideløbende med en igangværende helhedsplanlægning af [adresse].

[adresse], Teknik og Miljø har ønsket at opstarte planlægningen, der har til formål at erstatte den eksisterende lokalplan 852. På den baggrund udskrev Teknik og Miljø en arkitektkonkurrence i sommeren 2017.

Delområde 1 i lokalplanen er udlagt til almene boliger, hvor kommunen sælger arealet til boligforeningen, der skal opføre de almene boliger. Ved endelig vedtagelse af lokalplanen gennemføres salget til Brabrand Boligforening. Salget er godkendt i Byrådet den 6. juni 2018.

Samlet for lokalplanområdet foreslås der en bebyggelse på ca. 6750 m2 og 151 lejligheder fordelt på to delområder af samlet 4200 m2.

Randbebyggelsen i delområde 1 udgør 3.714 m2, med 114 studielejligheder, og en bebyggelsesprocent på 212 %. Bebyggelsen i delområde 2 udgør ca. 3.000 m2, med 37 boliger- 9 lejligheder under 50 m2, 21 lejligheder over 50 m2 og 7 byhuse. Bebyggelsesprocent for delområde 2 er på 128%.

Forslag til lokalplan 1090 og forslag til kommuneplantillæg 31 har været fremlagt offentligt fra den 26. september til den 21. november 2018.

Der er modtaget 30 høringssvar til forslagene. Der omhandler følgende:

* Øget trafikmængde og utilstrækkelig parkeringskapacitet

* Løsning for brandredning

* Generelle gener ved fortætning, herunder indkigsgener, bekymring for privatliv og livskvalitet, forringede lys- og skyggeforhold, værdiforringelse af ejendom, øget støj og forurening

* Gener ved anlægsperioden

* Manglende grønne områder

Teknik og Miljø foreslår, at høringssvarene ikke giver anledning til ændringer i lokalplanforslaget. Mulighed for brandredning sikres via tildeling af vejret i henhold til privatvejloven.

### Indstilling

Det indstilles:

At 1) forslag til lokalplan 1090, blandet boligområde ved [adresse] og Bøgegade, vedtages endeligt,

At 2) forslag til Kommuneplantillæg nr. 31, blandet boligområde ved [adresse] og Bøgegade, vedtages endeligt,

At 3) den eksisterende lokalplan 852, ophæves for det område, der omfatter lokalplan 1090, vedtages endeligt,

At 4) at byrådet tildeler vejret til de private fællesveje, der fungerer som adgangsveje til lokalplanområdet og herunder brandveje. Tildelingen af vejret sker i henhold til privatvejslovens § 26, stk. 2, nr. 2. Tildelingen af vejretter sker uagtet, om der kan opnås aftale med diverse vejejere.

At 5) indsigelser og bemærkninger fremkommet under den offentlige høring besvares som angivet i bilag 5.

### Sagens forløb

13-02-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-02-2019 Magistraten

Fremsendes til [adresse] med bemærkning, at Magistraten i mødet den 18. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 29. januar 2019.

Anton Hansen tog forbehold.

Rådmand Rosa Krogh deltog ikke i sagens behandling.

 06-03-2019 [adresse]
Sagens behandling blev udsat  i byrådets møde den 6. marts 2019.
 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 10-04-2019 Teknisk Udvalg
Sagens behandling udsat.